16.12.2014 Jurnalul Oficial al Uniunii Europene L 359/155 DECIZIA DE PUNERE ÎN APLICARE A COMISIEI din 12 decembrie 2014 privind echivalența cerințelor de supraveghere şi de reglementare din anumite țări şi teritorii terţe în scopul tratării expunerilor în conformitate cu Regulamentul (UE) nr. 575/2013 al Parlamentului European şi al Consiliului (Text cu relevanță pentru SEE) (2014/908JUE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (UE) nr. 575/2013 al Parlamentului European şi al Consiliului din 26 iunie 2013 privind cerințele prudențiale pentru instituţiile de credit și firmele de investiții și de modificare a Regulamentului (UE) nr. 648/2012 ()), în special articolul 107 alineatul (4), articolul 114 alineatul (7), articolul 115 alineatul (4), articolul 116 alineatul (5) şi articolul 142 alineatul (2), întrucât: (1) Instituţiile trebuie să îndeplinească cerințe de capital care să reflecte în mod adecvat riscurile asumate de aceste instituții, inclusiv riscul de credit, având în vedere diferitele contexte geografice în care îşi desfășoară activitatea. Riscul de credit la care sunt expuse instituțiile din cauza expunerilor față de entități situate în afara Uniunii este determinat, într-un context în care ceilalți factori sunt invariabili, de calitatea cadrului de reglementare relevant şi de supravegherea pusă în aplicare în țara terță în cauză. (2) Articolul 107 alineatul (3) din Regulamentul (UE) nr. 575/2013 permite instituțiilor să trateze expunerile față de firmele de investiții, instituțiile de credit și bursele din țări terțe ca expuneri față de instituții numai dacă țara terță în cauză aplică cerințe prudențiale şi de supraveghere entității respective care sunt cel puţin echivalente cu cele aplicate în Uniune. (3) Articolul 114 alineatul (7), articolul 115 alineatul (4) şi articolul 116 alineatul (5) din Regulamentul (UE) nr. 575/2013 stabilesc anumite ponderi de risc aplicabile expunerilor față de administrații centrale, bănci centrale, administrații regionale, autorități locale şi entități din sectorul public cu sediul în ţări terţe care aplică mecanisme de supraveghere și de reglementare cel puțin echivalente cu cele aplicate în Uniune. (4) Articolul 153 din Regulamentul (UE) nr. 575/2013 stabileşte formula de calcul al cuantumurilor ponderate la risc ale expunerilor pentru expunerile față de societăți, instituții, administrații centrale şi bănci centrale în cadrul abor- dării bazate pe modele interne de rating (IRB) și prezintă în detaliu parametrii care trebuie utilizați pentru calcul, inclusiv coeficientul de corelație. Articolul 153 alineatul (2) din Regulamentul (UE) nr. 575/2013 stabileşte coefi- cientul de corelaţie aplicabil entităților de mari dimensiuni din sectorul financiar. În conformitate cu articolul 142 alineatul (1) punctul 4 litera (b) din acest regulament, pentru a fi considerată o „entitate de mari dimensiuni din sectorul financiar”, entitatea din sectorul financiar sau una dintre filialele sale trebuie să facă obiectul legilor dintr- o țară terță care aplică cerințe de supraveghere prudențială care sunt cel puţin echivalente cu cele aplicate în Uniune. (5)  Pentru a stabili expunerile ponderate la risc corespunzătoare pentru calcularea cerințelor de capital pentru riscul de credit asociat expunerilor la anumite categorii de entități situate în țări terțe, Comisia a evaluat echivalența dintre mecanismele de supraveghere şi de reglementare ale unor ţări terțe şi mecanismele corespunzătoare de supraveghere și de reglementare din Uniune. (6) Echivalenţa a fost determinată printr-o analiză bazată pe rezultate a mecanismelor de reglementare şi de suprave- ghere din țara terță care testează capacitatea acestora de a atinge aceleaşi obiective generale ca mecanismele Uniunii în materie de supraveghere și de reglementare. Obiectivele vizează, în special, stabilitatea și integritatea atât a sistemului financiar național, cât şi a celui mondial ca întreg; caracterul eficace și adecvat al protecţiei oferite deponenților şi altor consumatori de servicii financiare; cooperarea între diferiți actori ai sistemului finan- ciar, inclusiv autoritățile de reglementare şi de supraveghere; independența și eficacitatea supravegherii și punerea în aplicare și asigurarea respectării efective a standardelor relevante convenite la nivel internațional. Pentru a () J0L176,27.6.2013,p. 1.